Diari Oficial de la Generalitat Valenciana


Sumari del DOGV 8520, del 02-04-2019 (2019/3147)

Extracte de la Resolució de 15 de febrer de 2019, del vicerector d'Internacionalització i Cooperació, per la qual es convoquen i s'estableixen les bases reguladores de la convocatòria de beques de cursos d'alemany per a estudiants i estudiantes, per a 2019, en la Johannes Gutenberg-Universität de Mainz, d'Alemanya.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8520

Data del DOGV
:   02-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3147


Data del document
:   15-02-2019

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 15 de febrer de 2019, del vicerector d'Internacionalització i Cooperació, per la qual es convoquen i s'estableixen les bases reguladores de la convocatòria de beques de cursos d'alemany per a estudiants i estudiantes, per a 2019, en la Johannes Gutenberg-Universität de Mainz, d'Alemanya. [2019/3147]  
BDNS (identif.): 446651.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran ser beneficiaris d'aquestes beques els estudiants de la Universitat de València que complisquen els següents requisits el dia de finalització del termini de presentació de sol·licituds:  
- Estar matriculat en estudis de Grau en Llengües Modernes, en la Universitat de València.  
- Acreditar un nivell d'idioma B2 en alemany, mitjançant certificat emès per algun dels centres reconeguts segons la taula d'equivalències (Annex II). Entre aquests certificats s'inclouen els emesos per la Facultat de Filologia, Traducció i Comunicació de la Universitat de València  
  
  
Segon. Objecte  
Tres beques de la Johannes Gutenberg-Universität de Mainz per a fer un curs d'estiu de llengua alemanya en agost de 2019 (del 5 al 30 d'agost), a la Freie Universität Berlin.  
  
Tercer. Bases reguladores:  
Es contenen en l'annex I de la convocatòria i es publiquen en el Tauler d'Anuncis de la Universitat de València (https://webges.uv.es/uvTaeWeb/)  
  
Quart. Quantia  
L'import de la beca per als estudiants de la Universitat de València que resulten beneficiaris comprèn els següents conceptes:  
a) Les despeses de viatge, a càrrec de la Universitat de València, que assumirá només un viatge d'anada i un de tornada i que seran subvencionades abans de l'inici de l'estada.  
b) L'allotjament, les despeses del curs i un bitllet per al transport públic, a càrrec de la Johannes Gutenberg-Universität Mainz.  
L'import previst en aquesta convocatòria que será financiat per la Universitat de València ascendeix a un total de 1.800 euros.  
  
Cinqué. Termini de presentació de sol·licituds  
El termini de presentació de les sol·licituds serà de 10 dies hàbils, comptats des de la publicació de la convocatòria o del seu extracte en el DOGV.  
  
Sisé. Altres dades  
Les persones interessades presentaran la seua sol·licitud a través del formulari online ENTREU (Entorn de Tramitació Electrònica de la Universitat de València):   
https://webges.uv.es/uvEntreuWeb/  
La sol·licitud haurà d'anar acompanyada de la següent documentació:  
a) Document acreditatiu del coneixement d'idioma alemany, mitjançant certificat emès per algun dels centres reconeguts segons la taula d'equivalències (Annex II). Entre aquests certificats s'inclouen els emesos per la Facultat de Filologia, Traducció i Comunicació de la Universitat de València.  
  
València, 15 de febrer de 2019.- La rectora, p. d. (DOGV 09.07.2018), el vicerector d'Internacionalització i Cooperació: Carlos Cecilio Padilla Carmona.